**Nota informativă**

la proiectul hotărîrii de Guvern cu privire la organizarea şi desfăşurarea manifestărilor dedicate comemorării a 25 ani de la începutul acţiunilor de luptă pentru apărarea integrităţii şi independenţei Republicii Moldova (1991-1992)

În vederea realizării prevederilor punctului nr.23 al Planului de acțiuni ,,Memorie. Onoare. Respect”, aprobat prin dispoziția Guvernului nr.52-d din 19.04.2016, Ministerul Afacerilor Interne a elaborat prezentul proiect care are drept scop asigurarea organizării la nivel național a manifestaţiilor consacrate comemorării a 25 ani de la începutul acţiunilor de luptă pentru apărarea integrităţii şi independenţei Republicii Moldova (1991-1992).

Astfel, urmează a fi instituită Comisia guvernamentală pentru organizarea și desfășurarea manifestațiilor dedicate acestui eveniment comemorativ, conform anexei nr.1 și aprobat Planul manifestațiilor consacrate comemorării a 25 ani de la începutul acţiunilor de luptă pentru apărarea integrităţii şi independenţei Republicii Moldova (1991-1992), conform anexei nr.2.

Proiectul a fost remis spre avizare entităților implicate și, respectiv, a fost ajustat conform solicitărilor celor interesați.

Totodată, au fost organizate trei ședințe publice (inclusiv cu participarea președinților organizațiilor de veterani) în vederea proiectării activităților de comemorare.

Este necesar de menționat că implementarea prevederilor Planului manifestațiilor consacrate comemorării a 25 ani de la începutul acţiunilor de luptă pentru apărarea integrităţii şi independenţei Republicii Moldova nu necesită alte cheltuieli decît cele prevăzute în bugetul instituțiilor implicate.

Reieşind din cele expuse, considerăm necesar şi oportun aprobarea proiectului înaintat pentru examinare, astfel încît să fie asigurat eficient şi din timp întregul proces de organizare şi desfăşurare a activităţilor comemorative preconizate.

În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărîrii Guvernului cu privire la organizarea și desfășurarea manifestărilor dedicate comemorării a 25 ani de la începutul acțiunilor de luptă pentru apărarea integrității și independenței Republicii Moldova (1991-1992), este plasat pe pagina oficială a Ministrului Afacerilor Interne în directoriul ,,Transparenţa decizională/Consultări publice”.

**Viceministru Oleg BABIN**